የኢትዮጵያ እና የቻይና ፕሬዝዳንቶች የሀገራቱን ፍሬያማ የጋራ ትብብር ለማጠናከር እንደሚሰሩ አስታወቁ፡፡
የኢትዮጵያ እና የቻይና ፕሬዝዳንቶች የሀገራቱን ፍሬያማ የጋራ ትብብር ለማጠናከር እንደሚሰሩ አስታወቁ፡፡ባሕር ዳር፡ ኅዳር 15/2013 ዓ.ም (አብመድ) የኢፌዴሪ ፕሬዝዳንት ሳኅለወርቅ ዘውዴ እና የቻይናው አቻቸው ሺ ጂንፒንግ የሀገራቱ ዲፕሎማሲያዊ ግንኙነት የጀመረበትን 50ኛ ዓመት ምክንያት በማድረግ የመልካም ምኞት መልዕክት ተለዋውጠዋል፡፡ፕሬዝዳንት ሳኅለወርቅ የኢትዮ-ቻይና ዲፕሎማሲያዊ ግንኙነት ላለፉት 50 ዓመታት በጋራ የፖለቲካ መተማመን ላይ በመመስረቱ ፍሬያማ እንደነበር ገልጸዋል፡፡ዲፕሎማሲያዊ ግንኙነቱ ወደ ሁለገብ ስትራቴጂካዊ ትብብር አጋርነት ማደጉንም አድንቀዋል፡፡ኢትዮጵያ እና ቻይና ያላቸዉን ግንኙነት በማጠናከር እና ትብብራቸውን በተለያዩ ዘርፎች ማስፋት ለሃገራቱ እና ለህዝብ የጋራ ተጠቃሚነት ያረጋግጣል ብለዋል፡፡